**Prilog 7b.**

**OPĆINSKI SUD U ZADRU**

**Ulica Plemića Borelli 9, 23000 Zadar**

**Matični broj: 3142442 Šifra djelatnosti: 8423**

**OIB: 78866932443 Razdjel: 109**

**RKP broj: 4446 Glava: 10980**

**Razina: 11**

**OBRAZLOŽENJE POSEBNOG DIJELA FINANCIJSKOG PLANA ZA 2025.**

**I PROJEKCIJA ZA 2026. I 2027.**

Općinski sud u Zadru obavlja poslove i zadatke vođenja sudskih postupaka iz nadležnosti Općinskih sudova. Funkcijska klasifikacija: 0330 – sudovi.

**Aktivnost A641000 – Vođenje sudskih postupaka iz nadležnosti Općinskih sudova**

|  |  |  |  |  |  |
| --- | --- | --- | --- | --- | --- |
| Program | Tekući plan 2024. | Plan  2025. | Plan  2026. | Plan  2027. | Indeks 2025. /2024. |
| 2803 Vođenje sudskih postupaka | 8.889.152,00 | 10.257.730,00 | 11.059.916,00 | 11.126.261,00 | 115,40 |

## Financijski plan za 2025. iskazan je u visini 115,40% visine tekućeg plana (rebalansa) za 2024. uslijed porasta rashoda za zaposlene; i to: povećanja broja zaposlenih, porasta osnovice bruto plaće za namještenike, službenike i dužnosnike, rasta koeficijenata uslijed „prevođenja“ istih temeljem Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“ broj 22/2024), uvođenjem prava dužnosnika na ostale materijalne rashode za zaposlene (npr. regres, božićnica, dar za djecu i slično) te posljedično i porasta visine doprinosa na plaće.

Materijalni rashodi također bilježe značajan porast uslijed: rasta cijena roba/usluga/radova te povećane potrošnje budući da se rješavaju zaostali sudski predmeti iz prethodnih godina, a poduzimaju se i aktivnosti oko tekućeg i investicijskog održavanja građevinskih objekata, opreme i vozila.

Rashodi za nabavu nefinancijske imovine također bilježe porast uslijed planiranih investicija u dijelu dodatnih ulaganja u građevinske objekte, uredski namještaj i opremu te vozni park.

U nastavku ovog Obrazloženja navedena su pojašnjenja načina izračuna pojedinih stavki financijskog plana odnosno projekcija po godinama:

OBRAZLOŽENJE ZA 2025.

PLAĆE I DOPRINOSI - na dan 01. lipnja 2024. obračunata je plaća za 05/2024 za 283 zaposlenika od čega su 44 pravosudna dužnosnika. Kako OS Zadar ima odobrenje za ukupno 53 suca (+9 u odnosu na 2024.) i u tijeku su natječaji za 15 službenika baza za izračun bruto plaće i doprinosa za 2025. je broj od ukupno 307 zaposlenih. Budući da su na plaći za svibanj 2024. ukalkulirani novi koeficijenti, ažuriran minuli rad odnosno ukalkuliran je dodatak za radni staž, ista je bila polazište za izradu plana za 2025.

OSTALI RASHODI ZA ZAPOSLENE (prava po KU) - baza za izračun (uskrsnice, božićnice, regresa) je 307 zaposlenika, uzimajući u obzir da i pravosudnim dužnosnicima pripadaju prava na:

1. naknadu za odvojeni život od obitelji i naknadu troškova putovanja u mjesto stanovanja obitelji u vrijeme tjednog odmora i državnih blagdana kada pravosudni dužnosnik to pravo ostvaruje sukladno posebnom zakonu,

2. naknadu troškova za službena putovanja i putne troškove u svezi s obnašanjem pravosudne dužnosti.

3. naknadu troškova prijevoza na posao i s posla,

4. godišnju nagradu za uskrsne i božićne blagdane,

5. dar za dijete do navršenih 15 godina života.

6. regres za korištenje godišnjeg odmora,

7. sistematski pregled

U ostalim rashodima iskazane su i jubilarne nagrade za 33 zaposlenika, darovi za djecu, različite pomoći i potpore zaposlenicima (npr. za novorođenče, za bolovanja preko 90 dana, u slučaju smrti i slično).

NAKNADE ZA PRIJEVOZ za rad na terenu i odvojeni život - baza za izračun je obračunati i isplaćeni prijevoz za 283 zaposlenika (iznos prijevoza za svibanj x 12 mjeseci + projekcija iznosa za 24 nova zaposlenika x 12 mjeseci)

MATERIJALNI RASHODI - u materijalnim rashodima najzastupljeniji su: rashodi za uredski materijal i ostale materijalne rashode sa 170 tis. EUR, usluge telefona, pošte i prijevoza sa 912 tis. EUR, zakupnine i najamnine multifunkcijskih uređaja (ispisivanje, kopiranje, skeniranje) sa 112 tis. EUR, sistematski pregled za zaposlenike, pregledi i lijekovi za zatvorenike sa 55 tis. EUR, intelektualne i osobne usluge sa 750 tis. EUR (odvjetnici, vještaci, tumači, porotnici) te ostale usluge sa 20 tis. EUR (uvez zbirki isprava za više godina) za OS Zadar uključivo i za Stalne službe; i to:

a) Zadar od 2017. godine,

b) Biograd na moru od 2009.godine,

c) Obrovac od 2015. godine,

d) Benkovac od 2015. godine,

e) Pag od 2013. godine

TEKUĆE ODRŽAVANJE - tekuće i investicijsko održavanje opreme odnosno cca 120 jedinica klima uređaja i dizalica topline smještenih na lokacijama u Zadru, Benkovcu, Pagu i Biograd na moru, tekuće i investicijsko održavanje objekata na svim navedenim lokacijama (popravci stolarije, instalacija, soboslikarski radovi, popravci sanitarnih čvorova, popravci elektro instalacija i slično te tekuće i investicijsko održavanje voznog parka koji je "star".

KAPITALNO ODRŽAVANJE - radovi na obradi zidova/otvora oko 50 novo ugrađenih prozora na zgradi Trgovačkog suda u Zadru, dijela zgrade koji koristi OS Zadar u iznosu od 18 tis. EUR, izrada projektno - tehničke dokumentacije u svezi sanacije zgrade u Benkovcu (arhiva smještena u podrumu), uključivo kanalizacije te početak radova sve u iznosu od 80 tis. EUR.

NABAVA OPREME I VOZILA - Nabava više klima uređaja, telefonskih aparata, stolnih i prijenosnih računala, uredskog namještaja, isušivača vlage, usisivača i druge opreme te otplata leasing aranžmana za 2 postojeća vozila + nabava 4 nova vozila putem financijskog leasinga.

OBRAZLOŽENJE ZA 2026.

PLAĆE I DOPRINOSI - izračun je baziran na 307 zaposlenih bez novih zapošljavanja u 2026. uz blagi porast od +1,2% koje se odnosi na minuli rad odnosno dodatak za radni staž u odnosu na podatke iskazane u 2025.

KAPITALNO ODRŽAVANJE - Prva faza radova u Stalnoj službi u Benkovcu u ukupnom iznosu od 100.000,00 EUR.

Ostale stavke u odnosu na prethodnu 2025. su iskazane u istom iznosu ili bilježe blagi porast, uz napomenu da je metodologija izračuna ostala ista, uz poštivanje zadanih limita po skupinama.

OBRAZLOŽENJE ZA 2027.

PLAĆE I DOPRINOSI - Izračun je baziran na 307 zaposlenih bez novih zapošljavanja u 2027. uz blagi porast od +1,5% koje se odnosi na minuli rad odnosno dodatak za radni staž u odnosu na podatke iskazane u 2026.

KAPITALNO ODRŽAVANJE - Nastavak radova u Stalnoj službi u Benkovcu u ukupnom iznosu od 100.000,00 EUR.

Ostale stavke u odnosu na prethodnu 2026. su iskazane u istom iznosu ili bilježe blagi porast, uz napomenu da je metodologija izračuna ostala ista, uz poštivanje zadanih limita po skupinama.

VLASTITI PRIHODI (izvor 31) – odnose na prihode od preslike dokumenata, a planiraju se utrošiti za nabavu uredske opreme i namještaja kroz sve tri promatrane godine.

Ostali izvori financiranja: ostali prihodi za posebne namjene (IF 43), pomoći EU (IF 51) i ostale pomoći i darovnice (IF 52) nisu iskazani odnosno planirani u svim promatranim godinama.

Plan i projekcije za razdoblje 2025. – 2027.



Broj: 17 Su-1836/2024

U Zadru, 24. prosinca 2024.

Sutkinja ovlaštena za obavljanje poslova sudske uprave Općinskog suda u Zadru

Jadranka Nižić Peroš